Slottet i Tønning blev bygget på cirka samme tid som [[Husum Slot]]. Arkitekt var [[Hercules von Oberberg]], som også stod bag udbygningen af [[Gottorp Slot]] og [[Koldinghus]]. Slottet var beliggende i byens sydlige del ud mod [[Ejderen]] og blev bygget som nærmest kvadratisk bygning med et firesidet tårn på hvert hjørne. Bygningskomplekset var omgivet af flere volde og en voldgrav. Bygningen lignede delvis [[Grøngård Slotsruin|Grøngård Slot]] ved [[Tønder]]. Opførelsen af Tønning Slot kan ses i sammenhæng med Adolfs planer om at genoplive Ejderen som handelsrute mellem [[Vesterhavet]] og [[Østersøen]].
Bygninger,_konstruktioner_og_anlæg